चीन में इस हफ्ते नववर्ष की छुट्टियां समाप्त होने के बाद बाजार खुलेगा, जिससे रूई व धागों की मांग बढ़ सकती है, क्योंकि दुनिया में सबसे ज्यादा रूई व धागों की खपत चीन में होती है और अपनी खपत की पूर्ति के लिए बड़ी मात्रा में रूई व धागों का आयात करता है। हालांकि चीन में सरकार के पास सुरक्षित भंडार से अगले महीने मार्च में रूई की नीलामी शुरू होने वाली है, जिससे उसकी आयात मांग नरम रह सकती है।